GNZ-003 กาเดสซ่า

* ด้านหน้า
* ด้านหลัง
* เครื่องของฮิลลิ่ง
* เครื่องของฮิลลิ่ง (ด้านหลัง)

**GNZ-003 กาเดสซ่า** (อังกฤษ: Gadessa, ญี่ปุ่น: ガデッサ) เป็นโมบิลสูทรุ่นผลิตจำนวนจำกัดของกลุ่มอินโนเวเตอร์ ปรากฏตัวในซีซันที่ 2 ของโมบิลสูทกันดั้มดับเบิ้ลโอ ขับโดยรีไวฟ์ รีไววัลและฮิลลิ่ง แคร์

## เทคโนโลยีและความสามารถในการต่อสู้

โมบิลสูทรุ่นใหม่เฉพาะสำหรับนักบินของเอ-ลอว์สที่ได้รับใบอนุญาติ รีไวฟ์ รีไววัลและฮิลลิ่ง แคร์ กาเดสซ่าเชี่ยวชาญด้านการทำลายล้างและแข็งแกร่งยิ่งกว่าอเฮด เครื่องนี้เป็นของ "GNZ ซีรี่ส์" ของโมบิลสูทที่สร้างและใช้งานโดยกลุ่มอินโนเวเตอร์ทั้ง ซีรี่ส์ GNZ ได้รับการพัฒนาโดยใช้ข้อมูลของกันดั้มรุ่นก่อนของเซเลสเชียลบีอิ้งที่ยังหลงเหลืออยู่ในเวด้า ซีรีส์ GNZ เริ่มต้นด้วยหุ่นรุ่นทดสอบ GNZ-001 การ์มกันดั้มซึ่งกลายมาเป็นพื้นฐานสำหรับกาเดสซ่า

อาวุธหลักที่โดดเด่นที่สุดของกาเดสซ่าคือ GN เมก้าลันเชอร์ซึ่งได้รับการพัฒนาจาก GN บาซูก้าของ GN-005 กันดั้มเวอร์ชิว เพื่อรับมือกับการใช้อนุภาค GN ปริมาณมากในการยิงปืนใหญ่ลำแสงอนุภาคพิสัยไกล GN คอนเดนเซอร์ขนาดใหญ่จึงถูกสร้างไว้ที่ไหล่ของกาเดสซ่าเพื่อรับมือกับสถานการณ์แบบนี้ ซึ่งคล้ายกับมาตรการที่เวอร์ชิวใช้ นอกจากนี้ กาเดสซ่ายังมี GN บีมเซเบอร์ 2 เล่ม, GN วัลแคน 2 กระบอกที่ปลายแขนทั้งสองข้าง และ GN คัตเตอร์อีก 6 อันที่หัวไหล่และข้อศอก ทำให้มันสามารถต่อสู้ในระยะประชิดถึงกลางได้อย่างไม่มีปัญหา โดยรวมแล้วกาเดสซ่ามีประสิทธิภาพพื้นฐานสูงในทุกๆด้านแม้จะเชี่ยวชาญในการกวาดล้าง และมันได้กลายเป็นพื้นฐานสำหรับเครื่องจักรในซีรีส์ GNZ เครื่องต่อๆมา เครื่องจักรเหล่านี้มักถูกมองว่าเป็นเครื่องรุ่นดัดแปลงจากกาเดสซ่า ซีรีส์ GNZ รุ่นต่อๆมาจึงเป็นที่รู้จักในชื่อว่า "กาเดสซ่าซีรี่ย์"

ด้วยการสนับสนุนจากเวด้า กาเดสซ่าและรุ่นดัดแปลงของมันได้แสดงประสิทธิภาพที่เหนือกว่าโมบิลสูททั่วไป ประสิทธิภาพของพวกมันสามารถพูดได้อย่างเต็มปากว่าเหนือกว่ากันดั้มรุ่นที่ 3 ของเซเลสเชียลบีอิ้งทุกตัว ต่อมา ข้อมูลที่อานิว รีเทิร์นเนอร์ได้ขโมยจากเซเลสเชียลบีอิ้ง ทำให้กาเดสซ่าสามารถใช้ระบบแทรนซั่มได้แม้ขับเคลื่อนโดย GN ไดรฟ์ [T] เมื่อเปิดใช้งานระบบนี้ กาเดสซ่าจะเรืองแสงเป็นสีแดงและเอาต์พุตจะเพิ่มขึ้นสามเท่าในช่วงเวลาสั้นๆ

เช่นเดียวกับ GNZ-001 การ์มกันดั้ม กาเดสซ่ามียูนิตหลบหนีฉุกเฉินที่มีชื่อว่า "คอร์ไฟท์เตอร์" เพื่อเพิ่มช่องทางในการเอาตัวรอดของนักบิน คอร์ไฟท์เตอร์ของกาเดสซ่าเป็นรุ่นปรับปรุงของการ์มกันดั้ม ซึ่งประกอบด้วยแบ็กแพคของโมบิลสูทและส่วนควบคุมที่หน้าอก ในสถานการณ์เหตุฉุกเฉิน คอร์ไฟท์เตอร์จะดีดตัวออกจากด้านหลังของโมบิลสูทและบินหลบหนีออกไปด้วยความเร็วสูง เพื่อให้นักบินกลับตั้งหลัก GN ไดรฟ์ [T] ของกาเดสซ่ายังติดตั้งไว้ที่คอร์ไฟท์เตอร์อีกด้วย เช่นเดียวกับที่ใช้ใน GN-XIII GN ไดรฟ์ [T] ของกาเดสซ่านั้นได้รับการปรับปรุงมาอย่างหนักหน่วงเพื่อให้มีประสิทธิภาพใกล้เคียงกับ GN ไดรฟ์แบบดั้งเดิมของเซเลสเชียลบีอิ้ง

ห้องนักบินของกาเดสซ่า มีแผงสัมผัสเพิ่มเติมจากปุ่มจริง และแผ่นสโคปเล็งเป้าแบบพับเก็บได้สำหรับใช้กับ GN เมก้าลันเชอร์ ห้องนักบินเดียวกันนี้ยังถูกใช้ในรุ่นดัดแปลงของกาเดสซ่า และในโมบิลอาร์เมอร์ที่สร้างโดยอินโนเวเตอร์ เพื่อเป็นการพัฒนาเหนือกันดั้ม กาเดสซ่ามีกล้องตัวที่สามที่เรียกว่า "ไลน์เซ็นเซอร์" เหนือกล้องแบบทวินอาย และช่วยเพิ่มความแม่นยำในการยิงและความสามารถในการรวบรวมข้อมูล

ตัวโมบิลสูทยังมีหน้าแบบ "คล้าย" กันดั้ม แต่ส่วนใต้ตาถูกซ่อนไว้ด้วยหน้ากากซึ่งจะเลื่อนขึ้นเพื่อปิดตาเมื่อไม่ได้ทำงาน ปกติแล้วส่วนเท้าของกาเดสซ่าจะหุบเข้าหากันเป็นแนวตรง แต่จะกางออกก็ต่อเมื่อโมบิลสูทต้องสัมผัสพื้นดินเช่นการลงจอด การออกแบบที่พับได้นี้เกิดจากการต่อสู้กับกันดั้มเป็นหลักในการต่อสู้ทางอากาศ สำหรับการเดินทางระยะไกลและความเร็วสูง เช่นเดียวกับ GNZ-007 แก๊ดเดส กาเดสซ่าสามารถติดตั้งชุดเสริมแบบติดตั้งที่ขาได้ หลังจากการพ่ายแพ้ของเหล่าอินโนเวเตอร์ส กาเดสซ่าและรุ่นดัดแปลงของมันได้เป็นพื้นฐานในการพัฒนาโมบิลสูทสำหรับ CB-002 ราฟาเอลกันดั้มของเซเลสเชียลบีอิ้ง ในขณะที่กองทัพสหพันธ์โลกใช้เทคโนโลยีของตนในสร้างโมบิลอาร์เมอร์ GNMA-Y0002V กาเดลาซ่า

## อาวุธที่ติดตั้ง

* **GN เมก้าลันเชอร์** - ปืนใหญ่พิสัยไกลขนาดใหญ่ที่พัฒนาขึ้นจาก GN บาซูก้าของกันดั้มเวอร์ชิว และยังเป็นเวอร์ชันปรับปรุงของการ์มกันดั้ม ความยาวของ GN เมก้าลันเชอร์นั้นมากกว่าความสูงของกาเดสซ่า ในขณะที่ระยะการยิงของมันนั้นเหนือกว่าขีปนาวุธที่ปล่อยจากเรือรบ เช่น เหล่าฮู และเวอร์จิเนีย GN เมก้าลันเชอร์มีปากกระบอกปืนทรงกลมขนาดใหญ่ซ่อนอยู่หลังกระบอกปืนสามกระบอก หลังจากที่ถังเหล่านี้เลื่อนออกจากกัน ลำแสงกำลังสูงขนาดใหญ่ที่สร้างจากอนุภาค GN ที่มีการบีบอัดสูงจะถูกยิงออกจากปากกระบอกปืน พลังของมันสามารถทำลายยานเหลาหู่ได้ในนัดเดียว และสามารถเจาะผ่าน GN ฟิลด์ของ CBS-74 ปโตเลไมออส 2 ได้ GN เมก้าลันเชอร์จำเป็นจะต้องชาร์จก่อนยิงแต่ละนัดคล้ายกับของ GN บาซูก้า สโคปเล็งเป้าแบบพับเก็บได้ในห้องนักบินสามารถใช้ร่วมกับ GN เมก้าลันเชอร์เพื่อเพิ่มความแม่นยำ นอกจากกระบอกปืนอีก 3 กระบอกยังมีฟังก์ชั่นบีมไรเฟิลในตัว เมื่อไม่ได้ใช้งาน GN เมก้าลันเชอร์จะถูกจัดเก็บในแนวนอนบนเกราะกระโปรงท้าย โดยส่วนทรงกรวยด้านหลังจะหดเล็กน้อย

* **GN วัลแคน** - บีมกันขนาดเล็กสองกระบอกที่ถูกติดตั้งอยู่ที่ปลายแขนทั้งสองข้าง มีพลังโจมตีต่ำแต่อัตราการยิงสูง มักใช้สำหรับจำกัดการเคลื่อนไหวของศัตรูหรือทำลายมิสไซล์

* **GN บีมเซเบอร์** - อาวุธระยะประชิดของกาเดสซ่า เมื่อใช้งานจะปล่อยใบมีดบีมที่ทำจากอนุภาค GN มีพลังโจมตีที่สูงมาก GN บีมเซเบอร์สองเล่มถูกเก็บไว้ใต้เกราะกระโปรงด้านข้างทั้งสองข้าง แต่เนื่องจากกาเดสซ่าถูกออกแบบมาเพื่อการต่อสู้ระยะไกลเป็นหลัก การใช้งาน GN บีมเซเบอร์จึงมีน้อยมาก

* **GN คัตเตอร์** - ชิ้นส่วนสีเขียวและแดงทั้งสี่บนไหล่และสองอันที่บริเวณข้อศอก มีความแหลมคมสามารถใช้เป็นอาวุธระยะประชิดได้

## ระบบที่ติดตั้ง

* **การสนับสนุนจากเวด้า** -

* **แทรนซั่มซิสเต็ม** -

## แกลเลอรี่

### ออฟฟิเชี่ยลเว็บไซต์

ด้านหน้าด้านหลังเครื่องของฮิลลิ่งเครื่องของฮิลลิ่ง (ด้านหลัง)รายละเอียดส่วนหัวGN เมก้าลันเชอร์

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net (เว็บไซต์อย่างเป็นทางการ)